pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-นายกฯ ขอบคุณทุกภาคส่วนร่วมช่วยเหลือผู้ประสบภัยน้ำท่วม ชี้รัฐแจ้งเตือนภัยอย่างต่อเนื่อง แนะนักการเมืองอย่าใช้ความเดือดร้อนของประชาชนหาประโยชน์
วันอาทิตย์ที่ 30 กรกฎาคม 2560
นายกฯ ขอบคุณทุกภาคส่วนร่วมช่วยเหลือผู้ประสบภัยน้ําท่วม ชี้รัฐแจ้งเตือนภัยอย่างต่อเนื่อง แนะนักการเมืองอย่าใช้ความเดือดร้อนของประชาชนหาประโยชน์
นายกรัฐมนตรี ขอบคุณทุกภาคส่วนร่วมช่วยเหลือผู้ประสบภัยน้ําท่วม ชี้รัฐแจ้งเตือนภัยอย่างต่อเนื่อง แนะนักการเมืองอย่าใช้ความเดือดร้อนของประชาชนหาประโยชน์ พร้อมสั่งเร่งระบายน้ําคลี่คลายสถานการณ์
วันนี้ (30 ก.ค.60) พลเอก ประยุทธ์ จันทร์โอชา นายกรัฐมนตรี ขอบคุณทุกภาคส่วนทั้งเจ้าหน้าที่ของรัฐและภาคเอกชนที่ได้ร่วมมือร่วมใจกันอย่างไม่เห็นแก่เหน็ดเหนื่อย เพื่อช่วยเหลือผู้ประสบภัยน้ําท่วมในพื้นที่ภาคเหนือ ภาคตะวันออกเฉียงเหนือ และภาคกลางบางส่วน โดยเฉพาะในจังหวัดที่มีระดับน้ําท่วมสูงมากและประชาชนได้รับความเดือดร้อน ซึ่งสถานการณ์ครั้งนี้เกิดจากสาเหตุทางธรรมชาติอย่างแท้จริง โดยประเทศเพื่อนบ้านก็ได้รับความเสียหายหนักเช่นกัน
“นายกฯ ไม่ต้องการให้นักการเมืองฉวยโอกาสที่ประชาชนเดือดร้อนแสวงหาประโยชน์ทางการเมืองด้วยการกล่าวโจมตีรัฐบาล และสร้างข่าวลือเพื่อให้ผู้คนเกิดความตื่นตระหนก เพราะเมื่อย้อนกลับไปดูเหตุการณ์น้ําท่วมเมื่อปี 2554 จะพบว่า สาเหตุเกิดจากการบริหารจัดการที่ผิดพลาด แม้รัฐบาลรู้ว่ามีปริมาณฝนตกมากแต่ไม่เร่งระบายน้ํา จนเกิดความเสียหายแก่ประเทศอย่างมหาศาล”
ทั้งนี้ นายกรัฐมนตรีเน้นย้ําว่า กรมอุตุนิยมวิทยาและกรมป้องกันและบรรเทาสาธารณภัย ได้ออกประกาศเตือนประชาชนอย่างต่อเนื่องตั้งแต่รับทราบข้อมูลสภาพอากาศ พร้อมทั้งส่งเจ้าหน้าที่ ปภ. และอาสาสมัครเตือนภัยออกไปแจ้งข่าวแก่ประชาชนอย่างรวดเร็วตามนโยบายประเทศไทยปลอดภัย หรือ Safety Thailand และนับตั้งแต่ที่ฝนเริ่มตกจนถึงขณะนี้เจ้าหน้าที่ทุกฝ่ายทั้งพลเรือน ตํารวจ ทหาร ได้ออกปฏิบัติการช่วยเหลือผู้ประสบภัยมาโดยตลอด รวมทั้งยังได้รับความร่วมมือเป็นอย่างดีจากภาคเอกชนด้วย
“นายกฯ สั่งการให้กระทรวงมหาดไทย กระทรวงเกษตรและสหกรณ์ และทุกเหล่าทัพ เร่งนําเครื่องสูบน้ําไปติดตั้งเพื่อระบายน้ําออกสู่แม่น้ําสายหลักโดยเร็ว พร้อมทั้งกําชับให้แต่ละจังหวัดเตรียมสํารวจความเสียหายของอาคารบ้านเรือน จํานวนผู้ได้รับผลกระทบ บาดเจ็บ หรือเสียชีวิต เพื่อให้ความช่วยเหลือตามระเบียบของทางราชการต่อไป”
นอกจากนี้ นายกรัฐมนตรียังได้รับรายงานว่า ขณะนี้กระทรวงมหาดไทยได้บูรณาการทุกหน่วยงานเพื่อระดมเจ้าหน้าที่ชุดเผชิญสถานการณ์วิกฤต เครื่องจักรกลด้านสาธารณภัย เช่น รถไฟฟ้าส่องสว่าง รถสูบน้ําระยะไกล รถผลิตน้ําดื่ม รถบรรทุก เรือท้องแบน ฯลฯ สนับสนุนปฏิบัติการกู้วิกฤตน้ําท่วม รวมถึงจัดวางแนวกระสอบทรายเป็นคันกั้นน้ําล้อมรอบสถานที่สําคัญ ตลอดจนจัดตั้งศูนย์พักพิงชั่วคราว พร้อมจัดหาอาหาร น้ําดื่ม และถุงยังชีพแจกจ่ายแก่ผู้ประสบภัย เพื่อบรรเทาความเดือดร้อนอย่างเต็มที่ด้วย
---------------------
สํานักโฆษก
รัฐบาลไทย-ข่าวทำเนียบรัฐบาล-หอการค้าไทย หารือ ทส. เกี่ยวกับประเด็นด้านสิ่งแวดล้อม
วันพุธที่ 18 มีนาคม 2563
หอการค้าไทย หารือ ทส. เกี่ยวกับประเด็นด้านสิ่งแวดล้อม
หอการค้าไทย หารือ ทส. เกี่ยวกับประเด็นด้านสิ่งแวดล้อม
หอการค้าไทย หารือ ทส. เกี่ยวกับประเด็นด้านสิ่งแวดล้อม
วันนี้ (18 มีนาคม 2563) เวลา 14.00 น. ณ ห้องประชุมชั้น 20 นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วย นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม และผู้บริหารหน่วยงานในสังกัด ทส. ที่เกี่ยวข้อง ร่วมประชุมหารือกับคณะกรรมการหอการค้าไทย และสภาหอการค้าแห่งประเทศไทย เกี่ยวกับประเด็นดังต่อไปนี้
1. อาคารสะอาด มาตรการด้านกฎหมายเพื่อแก้ไขปัญหาและบริหารจัดการเพื่ออากาศสะอาด มาตรการจัดการการปล่อยก๊าซคาร์บอนไดออกไซด์ และมาตรการทางสังคม
2. การจัดการขยะพลาสติกและขยะอาหาร
- การสร้างความตระหนักรู้และให้ความรู้แก่ประชาชน
- การจัดการและการแยกขยะ
3. การจัดการสิ่งแวดล้อมอย่างยั่งยืน
4. การอนุรักษ์เสือโครง
รัฐบาลไทย-ข่าวทำเนียบรัฐบาล-รอง ปวท. สักขีพยานในพิธีลงนามการจัดซื้อครุภัณฑ์วิทยาศาสตร์กล้องโทรทรรศน์วิทยุ
วันพุธที่ 29 มีนาคม 2560
รอง ปวท. สักขีพยานในพิธีลงนามการจัดซื้อครุภัณฑ์วิทยาศาสตร์กล้องโทรทรรศน์วิทยุ
รอง ปวท. สักขีพยานในพิธีลงนามการจัดซื้อครุภัณฑ์วิทยาศาสตร์กล้องโทรทรรศน์วิทยุ
17 มีนาคม 2560 ณ ห้องโถงชั้น 1 สํานักงานปลัดกระทรวงวิทยาศาสตร์และเทคโนโลยี / กระทรวงวิทยาศาสตร์และเทคโนโลยี โดยสถาบันวิจัยดาราศาสตร์แห่งชาติ (องค์การมหาชน) (สดร.) ลงนามกับบริษัทเอ็มทีเมคคาทรอนิกส์ สหพันธ์สาธารณรัฐเยอรมนี ผู้นําระดับโลกด้านกล้องโทรทรรศน์และเทคโนโลยีวิศวกรรมการสื่อสารในห้วงอวกาศลึก จัดซื้อกล้องโทรทรรศน์วิทยุแห่งชาติ เส้นผ่าศูนย์กลาง 40 เมตร จานแรกของไทย ใหญ่สุดในอาเซียน โดยมีนายสมชาย เทียมบุญประเสริฐ รองปลัดกระทรวงวิทยาศาสตร์และเทคโนโลยีและ Mr.Peter Prugel ออท.เยอรมนี เข้าร่วมเป็นสักขีพยาน
รองศาสตราจารย์บุญรักษา สุนทรธรรม ผู้อํานวยการสถาบันวิจัยดาราศาสตร์แห่งชาติ กล่าวว่า สดร. ได้ลงนามจัดซื้อกล้องโทรทรรศน์วิทยุแห่งชาติ ขนาดเส้นผ่าศูนย์กลาง 40 เมตร จากบริษัทเอ็มทีเมคคาทรอนิกส์ ภายใต้โครงการพัฒนาเครือข่ายดาราศาสตร์วิทยุและยีออเดซี่ กล้องโทรทรรศน์ดังกล่าว จะเป็นโครงสร้างพื้นฐานหลักทางดาราศาสตร์ที่สําคัญอีกแห่งหนึ่งของประเทศ นอกเหนือจากหอดูดาวเฉลิมพระเกียรติ 7 รอบ พระชนมพรรษา ที่ติดตั้งกล้องโทรทรรศน์สะท้อนแสงมาก่อนหน้านี้ โครงการดังกล่าวจะก่อให้เกิดความร่วมมือกับเครือข่ายดาราศาสตร์วิทยุทั่วโลก เพื่อการพัฒนางานวิจัยทางด้านดาราศาสตร์วิทยุและทางด้านธรณีวิทยา
ดร.ศรัณย์ โปษยะจินดา รองผู้อํานวยการ สดร. กล่าวถึงรายละเอียดของกล้องโทรทรรศน์วิทยุว่า กล้องโทรทรรศน์ขนาดใหญ่ จําเป็นต้องมีการออกแบบ ผลิต และสร้างซอฟต์แวร์ควบคุมการทํางานให้เป็นไปตามความต้องการของแต่ละหน่วยงาน สําหรับกล้องโทรทรรศน์ที่จัดซื้อในวันนี้ ประกอบด้วย กล้องโทรทรรศน์ ขนาดเส้นผ่าศูนย์กลาง 40 เมตรจํานวน 1 ชุด ประกอบด้วย จานรับสัญญาณชนิดโพราโบลอยด์ ระบบควบคุมเพื่อรับและรวมคลื่นวิทยุไปยังระบบรับสัญญาณวิทยุ หน่วยสะท้อนสัญญาณและห้องรับสัญญาณ พร้อมซอฟต์แวร์ควบคุมการทํางาน โดยการจัดสื่อกล้องโทรทรรศน์ในครั้งนี้ จะเปิดโอกาสให้เทคโนโลยีขั้นสูงได้รับการพัฒนาบุคลากรในด้านต่างๆและเป็นจุดเริ่มต้นในการผลักดันให้เกิดการพัฒนาเทคโนโลยีและความร่วมมือด้านเทคนิคขั้นสูงของแต่ละหน่วยงาน
ข่าว : นายปวีณ ควรแย้ม
ภาพและวีดีโอ : นางสาวศิริลักษณ์ สิกขะบูรณะ,นายสุเมธ บุญเอื้อ
กลุ่มงานประชาสัมพันธ์ กระทรวงวิทยาศาสตร์และเทคโนโลยี
โทร. 02 333 3728 - 3732 โทรสาร 02 333 3834
E-Mail :pr@most.go.th Facebook : sciencethailand
รัฐบาลไทย-ข่าวทำเนียบรัฐบาล-กรมวิทย์ฯ ร่วมกับ ม.สงขลาฯ พัฒนาการตรวจโควิด-19 แบบรวมตัวอย่างเพื่อสำรวจสถานการณ์โรค [กระทรวงสาธารณสุข]
วันอังคารที่ 7 เมษายน 2563
กรมวิทย์ฯ ร่วมกับ ม.สงขลาฯ พัฒนาการตรวจโควิด-19 แบบรวมตัวอย่างเพื่อสํารวจสถานการณ์โรค [กระทรวงสาธารณสุข]
กรมวิทย์ฯ ร่วมกับ ม.สงขลาฯ พัฒนาการตรวจโควิด-19 แบบรวมตัวอย่างเพื่อสํารวจสถานการณ์โรค
กรมวิทยาศาสตร์การแพทย์ กระทรวงสาธารณสุข ร่วมมือกับ คณะแพทยศาสตร์ มหาวิทยาลัยสงขลานครินทร์(ม.อ.) พัฒนาวิธีตรวจโควิด-19 ทางห้องปฏิบัติการแบบรวมตัวอย่าง (pooled sample testing) นําตัวอย่างมาตรวจ รวมกันในครั้งเดียว ด้วยวิธีตรวจยืนยันที่มีความไวสูงอย่าง RT-PCR หากผลลบแสดงว่าตัวอย่างในกลุ่มนั้นไม่พบเชื้อ ซึ่งสามารถลดค่าใช้จ่ายในการสํารวจสถานการณ์โรคโควิด-19 ได้ ขณะนี้อยู่ระหว่างยื่นโครงการวิจัยเพื่อขอพิจารณาอนุมัติจริยธรรมการวิจัยในคน
นายแพทย์โอภาส การย์กวินพงศ์ อธิบดีกรมวิทยาศาสตร์การแพทย์เปิดเผยว่า กรมวิทยาศาสตร์การแพทย์ กับคณะแพทยศาสตร์ มหาวิทยาลัยสงขลานครินทร์ ได้ร่วมกันศึกษาวิจัยการตรวจโควิด-19 ทางห้องปฏิบัติการแบบรวมตัวอย่าง (pooled sample testing) สําหรับการประเมินความชุกของโควิด-19 ในกลุ่มตัวอย่างที่มีความชุกของการติดเชื้อต่ํา เช่น การสํารวจ ความชุกในบุคลากรทางการแพทย์ในพื้นที่ที่ยังไม่มีการระบาดกว้างขวาง การสํารวจความชุกในกลุ่มนักเรียนการสํารวจความชุกในกลุ่มแรงงานข้ามชาติ การสํารวจความชุกก่อนการยกเลิกมาตรการด้านสังคม ซึ่งการตรวจ แบบรวมตัวอย่างเคยมีการศึกษามาแล้วในประเทศอิสราเอล โดยมีการนําวิธีการตรวจทางห้องปฏิบัติการแบบรวมตัวอย่างมาใช้ สามารถนําตัวอย่าง 64 รายมาตรวจรวมกันในครั้งเดียว ซึ่งวิธีนี้แม้จะลดต้นทุนในการตรวจคัดกรองการติดเชื้อไวรัสSARS-CoV-2 ที่ทําให้เกิดโควิด-19 แต่การศึกษาในประเทศอิสราเอลนั้นยังมีจุดอ่อนที่ต้องปรับปรุงเพื่อให้เหมาะสมกับประเทศไทย กรมวิทยาศาสตร์การแพทย์และมหาวิทยาลัยสงขลานครินทร์ จึงร่วมกันวิจัยและพัฒนาเพื่อที่จะได้วิธีการ ทางระบาดวิทยาและวิธีตรวจทางห้องปฏิบัติการแบบรวมตัวอย่างที่เหมาะสมสําหรับประเทศไทยภายใน 3 เดือน ขณะนี้กําลังอยู่ระหว่างยื่นโครงการวิจัยเพื่อขอพิจารณาอนุมัติจริยธรรมการวิจัยในคน
ศาสตราจารย์ นายแพทย์วีระศักดิ์ จงสู่วิวัฒน์วงศ์ คณะแพทยศาสตร์ มหาวิทยาลัยสงขลานครินทร์(ม.อ.)กล่าวเพิ่มเติมว่า แนวคิดเรื่องนี้มีมานานแล้ว คาดว่าจะเหมาะสมมากสําหรับการตรวจยืนยันที่มีความไวสูงอย่าง RT-PCR ที่เราใช้กันอยู่ ข้อดีของการตรวจแบบ pooled sample คือ ลดค่าใช้จ่ายในการตรวจลงได้หลายเท่าและเสียค่าใช้จ่ายทางห้องปฏิบัติการน้อยลงถ้าตรวจแล้วได้ผลลบก็บ่งบอกว่าโอกาสติดเชื้อในกลุ่มตัวอย่างต่ํามาก ถ้าได้ผลบวกค่อยมาทําการ ตรวจเพิ่มเติม สิ่งที่จะศึกษานี้ คือ ทดลองหา pool size หรือจํานวนตัวอย่างต่อกลุ่มที่เหมาะสมสําหรับการตรวจ ทางห้องปฏิบัติการแบบรวมตัวอย่าง (pooled sample testing) ในสังคมไทยทั่วไป ในช่วงเวลาต่างๆ กัน
****************************** 7 เมษายน 2563
รัฐบาลไทย-ข่าวทำเนียบรัฐบาล-ครม. เห็นชอบ 2 แคมเปญใหญ่ กระตุ้นการท่องเที่ยวช่วงปลายปี ตั้งแต่เดือน ก.ย. - ธ.ค. 62 ภายใต้โครงการ "ถึงเวลาทัวร์ ให้ทั่วไทย”
วันพุธที่ 9 ตุลาคม 2562
ครม. เห็นชอบ 2 แคมเปญใหญ่ กระตุ้นการท่องเที่ยวช่วงปลายปี ตั้งแต่เดือน ก.ย. - ธ.ค. 62 ภายใต้โครงการ "ถึงเวลาทัวร์ ให้ทั่วไทย”
..
#ไทยคู่ฟ้าครม. เห็นชอบ 2 แคมเปญใหญ่ กระตุ้นการท่องเที่ยวช่วงปลายปี ตั้งแต่เดือน ก.ย. - ธ.ค. 62 ภายใต้โครงการ "ถึงเวลาทัวร์ ให้ทั่วไทย” >>
1.มาตรการ “ร้อยเดียว เที่ยวทั่วไทย” รัฐจับมือกับผู้ประกอบการโรงแรม ที่พัก สายการบิน สปา ฯลฯ จัดโปรโมชันขายแพ็กเกจท่องเที่ยวในราคา 100 บาท รวม 40,000 รายการ โดยการลงทะเบียนเพื่อร่วมซื้อแพ็กเกจทาง official line ของ ททท. รับสิทธิ์ใน link สู่หน้าการซื้อ package สามารถซื้อได้คนละ 1 รายการเท่านั้น มุ่งเน้นกลุ่มเป้าหมายนักท่องเที่ยวรุ่นใหม่ Gen XGen Y และกลุ่มผู้มีกําลังการใช้จ่ายในระดับปานกลาง
2.มาตรการ “เที่ยววันธรรมดา ราคา SHOCK โลก” รัฐร่วมกับผู้ประกอบการโรงแรมที่พัก บริษัทนําเที่ยว สายการบิน แบรนด์สินค้าชั้นนํา ศูนย์การค้า สปา โรงพยาบาล ร้านอาหาร ร้านจิวเวลรี่ สวนสนุก ฯลฯ จัดกิจกรรมส่งเสริมการขายในราคาพิเศษสุด มอบสิทธิประโยชน์ และโปรแกรมบริการพิเศษต่าง ๆ ให้กับ นักท่องเที่ยวที่เดินทางท่องเที่ยวในวันธรรมดา ผ่านการจัดทํา Mini Site เว็บไซต์ และ Mobile Platform
โปรดติดตามรายละเอียด เช่น การคัดเลือกพื้นที่ดําเนินการ ประเภทของสินค้าและบริการด้านการท่องเที่ยว ฯลฯ ที่สามารถใช้สิทธิประโยชน์ได้ ในเร็ว ๆ นี้
รัฐบาลไทย-ข่าวทำเนียบรัฐบาล-ญี่ปุ่นชื่นชมมาตรการไทยในการควบคุมการแพร่ระบาดของโควิด-19 พร้อมสนับสนุนอาเซียนด้านยาและเวชภัณฑ์
วันพฤหัสบดีที่ 23 เมษายน 2563
ญี่ปุ่นชื่นชมมาตรการไทยในการควบคุมการแพร่ระบาดของโควิด-19 พร้อมสนับสนุนอาเซียนด้านยาและเวชภัณฑ์
ญี่ปุ่นชื่นชมมาตรการไทยในการควบคุมการแพร่ระบาดของโควิด-19 พร้อมสนับสนุนอาเซียนด้านยาและเวชภัณฑ์
วันนี้ (23 เม.ย. 2563) เวลา 13.30 น. นายนาชิดะ คาซูยะ (Mr. Nashida Kazuya) เอกอัครราชทูตญี่ปุ่นประจําประเทศไทย เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ในโอกาสเข้ารับหน้าที่ ณ ห้องสีงาช้าง ตึกไทยคู่ฟ้า ทําเนียบรัฐบาล โดยศาสตราจารย์นฤมล ภิญโญสินวัฒน์ โฆษกประจําสํานักนายกรัฐมนตรีกล่าวสรุปสาระสําคัญการหารือดังนี้
นายกรัฐมนตรีย้ําความสัมพันธ์อันดีระหว่างไทย-ญี่ปุ่น เชื่อมั่นว่าเอกอัครราชทูตฯ จะมีบทบาทสําคัญในการส่งเสริมความสัมพันธ์อันดีระหว่างกันต่อไป พร้อมขอบคุณรัฐบาลญี่ปุ่นสําหรับความร่วมมือและความช่วยเหลือแก่ไทยเพื่อบรรเทาสถานการณ์โรคโควิด-19 อาทิ ยาและเวชภัณฑ์ และการอํานวยความสะดวกเพื่อช่วยเหลือชาวไทยกลับประเทศ
เอกอัครราชทูตญี่ปุ่นฯ แสดงความชื่นชมนายกรัฐมนตรีในฐานะ ผอ.ศบค. ที่ดําเนินมาตรการในการควบคุมการแพร่ระบาดของโรคโควิด-19 อย่างมีประสิทธิภาพ ทําให้มีผู้ติดเชื้อจํานวนน้อย และยอดผู้ป่วยรายใหม่ลดจํานวนลงทุกวัน พร้อมขอบคุณที่รัฐบาลขยายระยะเวลาอนุญาตให้อยู่ในราชอาณาจักรของคนต่างด้าว ซึ่งช่วยบรรเทาความเดือดร้อนแก่ชาวญี่ปุ่นในไทยเป็นอย่างมาก สําหรับด้านเศรษฐกิจยืนยันว่าภาคเอกชนญี่ปุ่นยังคงเชื่อมั่นในศักยภาพทางเศรษฐกิจของไทย และจะสานต่อการลงทุนในเขตพัฒนาพิเศษภาคตะวันออก (EEC) ต่อไป
ทั้งสองฝ่ายยินดีกับผลสําเร็จของการประชุมสุดยอดอาเซียน+3 สมัยพิเศษ ว่าด้วยโรคติดเชื้อไวรัสโคโรนา 2019 เมื่อวันที่ 14 เมษายนที่ผ่านมา โดยญี่ปุ่นพร้อมให้การสนับสนุนแก่อาเซียน 3 ด้าน ได้แก่ ยาและเวชภัณฑ์ การจัดตั้งศูนย์รับมือการแพร่ระบาดของโรคอุบัติใหม่ในอาเซียน และการฟื้นฟูความแข็งแกร่งทางเศรษฐกิจของภูมิภาค
โอกาสนี้นายกรัฐมนตรีแสดงความขอบคุณญี่ปุ่นที่สนับสนุนไทยในการสมัครเข้าร่วมเป็นสมาชิก CPTPP และการจัดตั้งสถาบันโคเซ็นสองแห่งในไทย เพื่อผลิตวิศวกรและแรงงานทักษะในอุตสาหกรรมเป้าหมาย
ในตอนท้าย นายกรัฐมนตรีขอถวายพระพรชัยมงคลสมเด็จพระจักรพรรดินารุฮิโตะและสมเด็จพระจักรพรรดินีมาซาโกะแห่งญี่ปุ่น พร้อมทั้งฝากความปรารถนาดีไปยังนายกรัฐมนตรีอาเบะ และประชาชนชาวญี่ปุ่นด้วย
รัฐบาลไทย-ข่าวทำเนียบรัฐบาล-รัฐบาลเตรียมเปิดทำเนียบจัดงานวันเด็กปี 60 “ดินแดนแห่งความสุขตามศาสตร์พระราชา” แนะเด็กไทยเล่นให้สนุกและเรียนรู้พระราชดำริ ร.9 พร้อมนั่งเก้าอี้นายกฯ ชมห้องประชุม ครม. เพลิดเพลินกับกิ
วันพุธที่ 11 มกราคม 2560
รัฐบาลเตรียมเปิดทําเนียบจัดงานวันเด็กปี 60 “ดินแดนแห่งความสุขตามศาสตร์พระราชา” แนะเด็กไทยเล่นให้สนุกและเรียนรู้พระราชดําริ ร.9 พร้อมนั่งเก้าอี้นายกฯ ชมห้องประชุม ครม. เพลิดเพลินกับกิ
รัฐบาลเตรียมเปิดทําเนียบจัดงานวันเด็กปี 60 “ดินแดนแห่งความสุขตามศาสตร์พระราชา” แนะเด็กไทยเล่นให้สนุกและเรียนรู้พระราชดําริ ร.9 พร้อมนั่งเก้าอี้นายกฯ ชมห้องประชุม ครม. เพลิดเพลินกับกิจกรรมมากมาย
วันนี้ (11 มกราคม 2560) พันเอกหญิง ทักษดา สังขจันทร์ ผู้ช่วย โฆษกประจําสํานักนายกรัฐมนตรี เปิดเผยว่า รัฐบาลเตรียมจัดงานวันเด็กแห่งชาติ ประจําปี 2560 ณ ทําเนียบรัฐบาล ในวันเสาร์ที่ 14 ม.ค. นี้ ตั้งแต่เวลา 08.00 - 15.00น.ภายใต้แนวคิด “ดินแดนแห่งความสุขตามศาสตร์พระราชา” โดยจะมีกิจกรรมต่าง ๆ ที่ช่วยสร้างความรู้และความสนุกสนานเพลิดเพลินให้แก่เด็ก ๆ เช่นเดียวกับทุกปีที่ผ่านมา
“ท่านนายกฯ กล่าวว่า นอกจากเด็ก ๆ จะได้มีโอกาสนั่งเก้าอี้ประจําตําแหน่งนายกรัฐมนตรี ซึ่งเป็นไฮไลท์ของงานวันเด็กที่ทําเนียบรัฐบาลแล้ว อยากให้ลูกหลานทุกคนเล่นอย่างสนุกและเรียนรู้จากกิจกรรมที่จัดไว้ให้ โดยเฉพาะศาสตร์พระราชา หรือแนวพระราชดําริของในหลวงรัชกาลที่ 9 ซึ่งจะมีทั้งการฉายภาพยนตร์แอนนิเมชั่นพระมหาชนก ภาพยนตร์สั้นเมืองนิรมิตแห่งจิตตนคร การจําลองป่าชายเลน กังหันน้ําชัยพัฒนา หลักการทรงงาน ฯลฯ”
พันเอก หญิง ทักษดา กล่าวต่อว่า ในช่วงเช้านายกรัฐมนตรีจะเป็นประธานเปิดงานฉลองวันเด็กแห่งชาติที่สนามเสือป่า จากนั้นจะเดินทางต่อไปยังทําเนียบรัฐบาลเพื่อทําพิธีเปิดงาน ชมการแสดงโขนเด็กและศิลปะมวยไทย ถ่ายภาพร่วมกับเด็กและเยาวชนที่นําชื่อเสียงมาสู่ประเทศ เด็กจากจังหวัดชายแดนภาคใต้ เด็กพิเศษหรือเด็กด้อยโอกาส รวมทั้งกล่าวให้โอวาทกับเด็กและเยาวชนที่มาร่วมงาน และเยี่ยมชมบูธของหน่วยงานต่าง ๆ
สําหรับกิจกรรมที่จะจัดขึ้นนั้นมีความหลากหลาย เช่น การนําเด็ก ๆ เยี่ยมชมตึกไทยคู่ฟ้า ห้องประชุมคณะรัฐมนตรี รถนําขบวนเกียรติยศ การแสดงดนตรีและศิลปวัฒนธรรม กิจกรรมซุ้มอ่านข่าว หุ่นยนต์ปฏิบัติการ ฟุตบอลสนามเล็ก สนามเด็กเล่นรีไซเคิล นิทานในสวน วาดภาพระบายสี ประกวดคัดลายมือ บริการตรวจสุขภาพฟัน และตัดผม ตลอดจนการแจกของขวัญ ของรางวัล อาหาร ขนม และเครื่องดื่มจากหน่วยงานต่าง ๆ มากมาย รัฐบาลจึงขอเชิญชวนผู้ปกครองนําบุตรหลานไปร่วมงานวันเด็กได้ที่ทําเนียบรัฐบาล
“ท่านนายกฯ ฝากให้เด็กและเยาวชนทุกคนมุ่งมั่นตั้งใจศึกษาเล่าเรียน เพื่อให้เป็นกําลังสําคัญนําพาประเทศไทยไปสู่ความมั่นคงและเจริญก้าวหน้า ตามคําขวัญวันเด็ก ประจําปี 2560 ที่ว่า เด็กไทย ใส่ใจศึกษา พาชาติมั่นคง พร้อมทั้งขอให้ทั้งภาครัฐและเอกชนร่วมจัดกิจกรรมที่ส่งเสริมการคิดและการเรียนรู้ให้แก่เด็ก ๆ และแนะนําให้ผู้ปกครองระมัดระวังการพลัดหลงกับบุตรหลานเนื่องจากจะมีผู้คนร่วมงานเป็นจํานวนมาก”
รัฐบาลไทย-ข่าวทำเนียบรัฐบาล-รองปลัดฯวรวรรณ เยี่ยมชมและให้กำลังใจผู้ประกอบการ OTOP SMEs ภาคเหนือ ที่นำสินค้าอุปโภคบริโภคที่มีคุณภาพได้มาตรฐานมาจำหน่าย
วันพฤหัสบดีที่ 20 สิงหาคม 2563
รองปลัดฯวรวรรณ เยี่ยมชมและให้กําลังใจผู้ประกอบการ OTOP SMEs ภาคเหนือ ที่นําสินค้าอุปโภคบริโภคที่มีคุณภาพได้มาตรฐานมาจําหน่าย
นางวรวรรณ ชิตอรุณ รองปลัดกระทรวงอุตสาหกรรม เยี่ยมชมและให้กําลังใจผู้ประกอบการ OTOP SMEs ภาคเหนือ ที่นําสินค้าอุปโภคบริโภคที่มีคุณภาพได้มาตรฐานมาจําหน่าย บริเวณ ชั้น 1 อาคารสโมสรกระทรวงอุตสาหกรรม (อาคารนารายณ์)
วันนี้ (19 สิงหาคม 2563) นางวรวรรณ ชิตอรุณ รองปลัดกระทรวงอุตสาหกรรม พร้อมด้วย คณะผู้บริหารสํานักงานปลัดกระทรวงอุตสาหกรรม ให้เกี
รัฐบาลไทย-ข่าวทำเนียบรัฐบาล-ทส. ยกย่องเยาวชนต้นแบบ ผลิตรถไฟฟ้าพลังงานแสงอาทิตย์ STC – 3 พร้อมร่วมแข่งขันเวทีระดับโลก “World Solar Challenge 2019 “ ณ ประเทศออสเตรเลีย
วันจันทร์ที่ 2 กันยายน 2562
ทส. ยกย่องเยาวชนต้นแบบ ผลิตรถไฟฟ้าพลังงานแสงอาทิตย์ STC – 3 พร้อมร่วมแข่งขันเวทีระดับโลก “World Solar Challenge 2019 “ ณ ประเทศออสเตรเลีย
ทส. ยกย่องเยาวชนต้นแบบ ผลิตรถไฟฟ้าพลังงานแสงอาทิตย์ STC – 3 พร้อมร่วมแข่งขันเวทีระดับโลก “World Solar Challenge 2019 “ ณ ประเทศออสเตรเลีย
ทส. ยกย่องเยาวชนต้นแบบ ผลิตรถไฟฟ้าพลังงานแสงอาทิตย์ STC – 3พร้อมร่วมแข่งขันเวทีระดับโลก “World Solar Challenge 2019 “ ณ ประเทศออสเตรเลีย
วานนี้ (21 สิงหาคม 2562) ณ นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วยนายธเนศพล ธนบุณยวัฒน์ เลขานุการรัฐมนตรีว่าการกระทรวงทรัพยากรธรรมชาติและสิ่งแวดล้อม และคณะผู้บริหาร ทส. ร่วมให้การต้อนรับพร้อมทั้งให้โอวาทและให้กําลังใจแก่คณะอาจารย์และนักศึกษา คณะวิศวกรรมศาสตร์และเทคโนโลยี วิทยาลัยเทคโนโลยีสยาม (STC) ในโอกาสที่ทางวิทยาลัยฯ ได้ผลิตรถไฟฟ้าพลังงานแสงอาทิตย์ STC-3เพื่อเข้าร่วมการแข่งขัน Bridgestone World Solar Challenge 2019 ณ ประเทศออสเตรเลีย ซึ่งวิทยาลัยดังกล่าว เป็นวิทยาลัยแรกและแห่งเดียวจากประเทศไทย ที่เข้าร่วมการแข่งขันในครั้งนี้
ทั้งนี้ รถไฟฟ้าพลังงานแสงอาทิตย์ STC – 3 คณะทํางานได้ออกแบบให้รถ STC-3 เป็นรถเอนกประสงค์สําหรับครอบครัวขนาดเล็กภายในรถมี 3 ที่นั่ง โดยใช้แผงโซลาร์เซลล์ชนิดซิลิกอนแบบผลึกเดี่ยว (mono-crystalline silicon) ขนาดกําลังการผลิตติดตั้ง 1.1kW ติดไว้บนหลังคารถ STC-3 และใช้แบตเตอรี่ลิเธียมไอออน (Lithium-Ion) ความจุ 33kWh เป็นตัวป้อนกระแสไฟฟ้าให้กับอุปกรณ์ต่างๆ ของเครื่องยนต์ นอกจากนี้ รถ STC-3 ยังถูกออกแบบให้สามารถถอดแผงโซลาร์เซลล์ด้านบนหลังคาได้ ทําให้สามารถใช้งานได้เช่นเดียวกับรถไฟฟ้าทั่วไปและรองรับการชาร์จตามมาตรฐาน IEC62196 type-2 ซึ่งด้วยคุณสมบัติและความพิเศษของรถ STC-3 ที่ถูกออกแบบด้วยผู้เชี่ยวชาญด้านรถไฟฟ้าพลังงานแสงอาทิตย์ของประเทศไทยทําให้มั่นใจว่าหากมีการนํารถ STC-3 มาใช้ในชีวิตประจําวันจะช่วยแก้ไขปัญหาพลังงานและสิ่งแวดล้อมเรียกได้ว่ารถ STC-3 คือรถแห่งอนาคตที่พร้อมเข้ามาช่วยแก้ปัญหาพลังงานและสิ่งแวดล้อม
สําหรับ การแข่งขันรายการ World Solar Challenge คือ การแข่งขันรถไฟฟ้าพลังงานแสงอาทิตย์ที่มีมาอย่างยาวนานกว่า 30 ปี โดยจัดขึ้นทุกๆ 2 ปี ณ ประเทศออสเตรเลีย รถไฟฟ้าพลังงานแสงอาทิตย์ที่เข้าร่วมแข่งขันทุกคันจะต้องเดินทางจากเมืองดาร์วิน (Darwin) ทางเหนือสุดของประเทศออสเตรเลียไปถึงเมืองแอดิเลด (Adelaide) ซึ่งอยู่ทางใต้สุดของประเทศออสเตรเลีย ต้องผ่านเส้นทางที่มีชื่อว่า Stuart highwayซึ่งขึ้นชื่อว่าโหดร้ายที่สุดในอดีต
รัฐบาลไทย-ข่าวทำเนียบรัฐบาล-กสร. ติวเข้ม นายจ้าง ลูกจ้าง ป้องกันอุบัติเหตุจากการทำงาน
วันพฤหัสบดีที่ 1 กุมภาพันธ์ 2561
กสร. ติวเข้ม นายจ้าง ลูกจ้าง ป้องกันอุบัติเหตุจากการทํางาน
กรมสวัสดิการและคุ้มครองแรงงาน ติวเข้มนายจ้าง ลูกจ้างไทย-ต่างด้าว ให้มีความรู้ด้านความปลอดภัย    ในการทํางาน ร่วมสร้างจิตสํานึกป้องกันอุบัติเหตุและโรคจากการทํางาน
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.) เปิดเผยว่า ความปลอดภัยในการทํางานของแรงงานถือเป็นสิ่งสําคัญลําดับแรก ๆ ที่ทุกฝ่ายต้องคํานึงถึง ไม่ว่าจะเป็นแรงงานไทย หรือแรงงานต่างด้าวที่เข้ามาทํางานในประเทศไทยย่อมต้องได้รับการดูแลอย่างเท่าเทียมกัน กสร. ในฐานะหน่วยงานที่มีหน้าที่ในการคุ้มครองแรงงานให้มีความปลอดภัย อาชีวอนามัยและสภาพแวดล้อมในการทํางานจึงได้ให้ความสําคัญและมุ่งเน้นการสร้างการรับรู้ สิทธิด้านความปลอดภัยในการทํางาน เพื่อให้แรงงานไทย แรงงานต่างด้าว รวมไปถึงนายจ้างมีความรู้ ความเข้าใจที่ถูกต้องเกี่ยวกับความปลอดภัยในการทํางาน และเพื่อปลูกจิตสํานึกในการป้องกันอุบัติเหตุและโรคจากการทํางานโดยการจัดอบรมให้ความรู้ และจัดส่งเจ้าหน้าที่ไปชี้แจง ให้ความรู้แก่แรงงานและนายจ้างในสถานประกอบกิจการ โดยมีเป้าหมายหลักคืออัตราการประสบอันตรายจากการทํางานของประเทศไทยต้องลดลง
“การดูแลแรงงานที่ทํางานในประเทศไทย ไม่ว่าจะเป็นแรงงานไทยหรือแรงงานต่างด้าวให้ได้รับการคุ้มครองตามกฎหมาย มีคุณภาพชีวิตที่ดี และมีความปลอดภัยในการทํางาน เป็นความมุ่งมั่นของกรมสวัสดิการและคุ้มครองแรงงาน ภายใต้นโยบาย Safety Thailand ซึ่งเป็นนโยบายหลักของ พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน ตลอดจนสอดรับกับยุทธศาสตร์ชาติระยะ 20 ปี ที่กําหนดให้ดูแลแรงงานทุกคนให้มีประสิทธิภาพและมาตรฐานสามารถตอบสนองการปรับเปลี่ยนโครงสร้างการผลิตของประเทศไทยในอนาคตต่อไป” อธิบดีกสร.กล่าว
รัฐบาลไทย-ข่าวทำเนียบรัฐบาล-ไทยและสมาพันธรัฐสวิส ขยายความร่วมมือด้านการค้าและการลงทุน พื้นที่ EEC
วันจันทร์ที่ 24 กุมภาพันธ์ 2563
ไทยและสมาพันธรัฐสวิส ขยายความร่วมมือด้านการค้าและการลงทุน พื้นที่ EEC
วันศุกร์ที่ 21 กุมภาพันธ์ 2563
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
ประเทศไทยและสมาพันธรัฐสวิสมีความสัมพันธ์และความร่วมมือกันอย่างแน่นแฟ้น โดยในปีหน้า
ทั้งสองประเทศจะร่วมเฉลิมฉลองวาระครบรอบ 90 ปี การสถาปนาความสัมพันธ์ทางการทูตระหว่างกัน
ทั้ง 2 ฝ่ายเห็นพ้องที่จะขยายความร่วมมือด้านการค้าและการลงทุน โดยไทยขอให้สมาพันธรัฐสวิสสนับสนุน
นักธุรกิจเข้ามาลงทุนในสาขาที่มีความเชี่ยวชาญ โดยเฉพาะในพื้นที่ EEC ขณะที่สมาพันธรัฐสวิสชื่นชมว่าประเทศไทยมีความสวยงาม และเป็นจุดหมายปลายทางอันดับต้นๆ ของนักท่องเที่ยวชาวสวิส และขณะนี้กรอบความตกลงว่าด้วยการยอมรับใบอนุญาตขับรถของทั้ง 2 ประเทศ มีความคืบหน้า ซึ่งจะช่วยอํานวยความสะดวกด้านการเดินทางของประชาชนในอนาคต
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-สตูล-เคดาห์-ปีนัง สานสัมพันธ์การค้าการท่องเที่ยวไทย-มาเลเซีย
วันอังคารที่ 30 พฤษภาคม 2560
สตูล-เคดาห์-ปีนัง สานสัมพันธ์การค้าการท่องเที่ยวไทย-มาเลเซีย
นางอภิรดี ตันตราภรณ์ รัฐมนตรีว่าการกระทรวงพาณิชย์ เปิดเผยว่า ได้มอบหมายให้พาณิชย์ภาคและพาณิชย์จังหวัด ขับเคลื่อนเศรษฐกิจโดยให้ความสําคัญกับการสร้างความเข้มแข็งเศรษฐกิจท้องถิ่น (Local Economy)
โดยการเชื่อมโยงการผลิตการตลาด และการท่องเที่ยวเพื่อให้เกษตรกร ผู้ผลิตสินค้าและผลิตภัณฑ์ชุมชนมีที่จําหน่ายสินค้า เป็นการเพิ่มช่องทางการค้าและขยายโอกาสด้านการท่องเที่ยวให้มีความหลากหลายมากขึ้น ทําให้ประชาชนในพื้นที่มีรายได้เพิ่มขึ้น
กลุ่มจังหวัดภาคใต้ชายแดน ได้ประสานเชิญกงสุลใหญ่ ณ เมืองปีนัง นําคณะหอการค้าจากรัฐเคดาห์ และปีนัง รวมทั้งได้เชิญ Dato’Faudzi Naim Hj Noh ประธานกลุ่ม IMT-GT Joint Business Council (JBC) พร้อมคณะรวม 25 คน เยือนจังหวัดสตูล เพื่อเจรจาธุรกิจกับผู้ประกอบการจาก 5 จังหวัดชายแดนใต้ รวมทั้งเยี่ยมชมแหล่งท่องเที่ยวที่สําคัญของจังหวัดสตูล ในช่วงวันที่ 17-19 พฤษภาคม ที่ผ่านมา ทั้งนี้เพื่อเป็นการประชาสัมพันธ์เส้นทางการค้าการท่องเที่ยวไทย-มาเลเซีย ทางด่านประจัน จังหวัดสตูล
ผลการหารือเจรจาธุรกิจในครั้งนี้ มีผู้ประกอบการมาเลเซียให้ความสนใจผลิตภัณฑ์ หมอนยางพาราจังหวัดสตูลเป็นอย่างมาก โดยได้สั่งซื้อหมอนไปจําหน่าย ณ ประเทศมาเลเซีย เพื่อเป็นการทดลองตลาดจํานวนหนึ่ง และยังมีนักธุรกิจจากรัฐปีนังอีก 3 ราย ได้ตกลงสั่งซื้อหมอนยางพาราจากผู้ประกอบการไทยไปวางขายให้กับนักท่องเที่ยวที่ปีนัง และยังมีการจับคู่ธุรกิจระหว่าง ห้างหุ้นส่วนจํากัดสําเภาทอง ผู้ผลิตเครื่องแกงและเครื่องปรุงรสสําเร็จรูป จากจังหวัดสตูล กับบริษัท Kintera Sdn Bhd จากหอการค้ามลายูประจํารัฐเคดาห์ ซึ่งสามารถตกลงซื้อขายสินค้าระหว่างกัน รวมทั้งหารือที่จะลงทุนร่วมกันในธุรกิจดังกล่าวอีกด้วย
ด้านการท่องเที่ยวผู้ประกอบการมาเลเซียสนใจที่จะเดินทางเข้ามาท่องเที่ยวจังหวัดสตูล และจังหวัดทางฝั่งอันดามัน โดยผ่านเส้นทางด่านพรมแดนวังประจัน ซึ่งสะดวกและการจราจรไม่แออัด โดยหอการค้าจีนประจํารัฐเคดาห์ กําหนดจะนําคณะประมาณ 100 คน เดินทางมาเยี่ยมชมแหล่งท่องเที่ยวทางทะเล ที่จังหวัดสตูลในเดือนกันยายน 2560 อีกด้วย
สําหรับความคืบหน้าเพื่อแก้ไขปัญหาการค้าชายแดนไทย-มาเลเซีย เมื่อวันที่ 22 พฤษภาคม 2560 พาณิชย์จังหวัดสงขลาได้จัดประชุมหารือร่วมกับกรมการค้าต่างประเทศ และผู้แทนจากภาครัฐและเอกชน อาทิ ด่านศุลกากรในจังหวัดสงขลา หอการค้าจังหวัดสงขลา สมาคมโลจิสติกส์และการขนส่งภาคใต้ เพื่อติดตามสถานการณ์ การส่งเสริมการค้าชายแดน ไทย-มาเลเซีย การค้าผ่านแดนไปยังสิงคโปร์ และหารือแนวทางการแก้ไขปัญหาที่เป็นอุปสรรคต่อการค้าชายแดน และการค้าผ่านแดน อาทิ การขยายเวลาทําการด่านศุลกากรปาดัง เบซาร์และด่านศุลกากรสะเดา ความตกลงด้วยการขนส่งผ่านแดน การจัดตั้งจุดตรวจร่วมนอกเขตชายแดนระหว่างไทย-มาเลเซีย (Common Control Area : CCA) การส่งเสริมการส่งออกข้าวชายแดน และความคืบหน้าในการพัฒนาพื้นที่เขตเศรษฐกิจพิเศษใน 4 ตําบลของอําเภอสะเดา จังหวัดสงขลา เพื่อนําเสนอต่อคณะกรรมการส่งเสริมการค้าชายแดนและการลงทุนกับประเทศเพื่อนบ้าน ซึ่งรัฐมนตรีว่าการกระทรวงพาณิชย์เป็นประธาน ต่อไป